钦定古今图书集成/明伦汇编/宫闱典/第022卷 > 《为建平王庆王太后正位章》梁·江淹
## 钦定古今图书集成/明伦汇编/宫闱典/第022卷 > 《为建平王庆王太后正位章》梁·江淹

上书王太后殿下：伏承以“令日淑辰，增光枢景，庆芬
祗外，礼蔚寰中。臣闻道懋德昌，业广祉盛，藻秩攸臻，
宪章斯饰。伏惟殿下，柔明固天，夙资恭懿，芬惠翔声，
端简散誉。冠采挚妊，腾燿徽姒，丹陵蕴德，元丘栖圣，
烟煴国牒，衍溢民听，涵道席教，且咏且洽。臣忝任藩
圉，无由，随例阙廷，不胜荒情。”